stanford-oval/wikipedia huggingface dataset:
จตุลังคบาท
ประวัติ

จตุลังคบาท เป็นผู้คุ้มครองเท้าทั้ง 4 ของช้างทรง มีฝีมือในการรบทุกรูปแบบ โดยเฉพาะการใช้ดาบสองมือ, เขน, ทวน และมวย จตุลังคบาทประจำ 2 เท้าหน้ามียศเป็นออกหลวง ส่วนจตุลังคบาทประจำ 2 เท้าหลังมียศเป็นออกขุน โดยบางตำราระบุว่า นอกเหนือจากจตุลังคบาทที่คุ้มกันช้างแล้ว ยังมีอีก 1 นายที่ทำหน้าที่ดังกล่าว คือพลนำหน้าช้าง
จตุลังคบาทปรากฏในการทำยุทธหัตถีของสมเด็จพระนเรศวรมหาราช โดยเมื่อครั้งที่พระเจ้านันทบุเรงได้ให้พระมหาอุปราชายกทัพใหญ่มาตีกรุงศรีอยุธยา สมเด็จพระนเรศวรมหาราชและสมเด็จพระเอกาทศรถทราบข่าวจึงยกทัพหลวงไปตั้งรับ ณ หนองสาหร่าย ช้างพระที่นั่งได้พากันไล่ล่าศัตรู กระทั่งทั้งสองพระองค์ตกอยู่ในวงล้อมของศัตรูโดยไม่รู้ตัว มีเพียงจตุลังคบาทและทหารรักษาพระองค์เท่านั้นที่ติดตามได้ทัน
ซึ่งการจัดตำแหน่งจตุลังคบาทในสมัยสมเด็จพระนเรศวร มีดังนี้:
ประวัติ > สมเด็จพระนเรศวร

สมเด็จพระนเรศวรมหาราช ทรงช้างเจ้าพระยาไชยานุภาพ (พลายภูเขาทอง) มีนายมหานุภาพเป็นควาญช้าง, ส่วนเจ้ารามราฆพเป็นกลางช้าง และมีจตุลังคบาททำหน้าที่พิทักษ์ช้างทรง (คนนอกถือหอก คนในถือดาบ) ได้แก่:
"พระมหามนตรี" ประจำเท้าหน้าขวา
"พระมหาเทพ" ประจำเท้าหน้าซ้าย
"หลวงอินทรเทพ" ประจำเท้าหลังขวา
"หลวงพิเรนทรเทพ" ประจำเท้าหลังซ้าย
ทั้งนี้ จากคำให้การชาวกรุงเก่า นายทหารทั้ง 4 ทิศ ผู้ทำหน้าที่เป็นพระตำรวจจตุลังคบาท ยังมีข้อมูลที่ตรงกัน และไม่ตรงกันอยู่บ้าง อันได้แก่ มหาเทพ (ขาดอินทรเทพ), มหามนตรี (ขาดพิเรนทรเทพ), ราชรินทร (ไม่มีพรหรมบริรักษ์), อินทเดช (ไม่มีสุริยภักดี)
ประวัติ > สมเด็จพระเอกาทศรถ

สมเด็จพระเอกาทศรถ ทรงช้างเจ้าพระยาปราบไตรจักร (พลายบุญเรือง) มี "นายแวง" เป็นจตุลังคบาท
สิ่งสืบทอด

พระราชานุสาวรีย์สมเด็จพระสุริโยทัย ณ ทุ่งมะขามหย่อง จังหวัดพระนครศรีอยุธยา มีนักรบจตุลังคบาทตั้งอยู่บนเกาะกลางน้ำ ซึ่งบังเอิญมีโครงหน้าคล้ายพลเอก วิมล วงศ์วานิช และพลเอก สุนทร คงสมพงษ์ ขณะที่บางคนเห็นว่าจตุลังคบาทประจำเท้าซ้ายหน้า มีใบหน้าคล้ายพลเอก อภิรัชต์ คงสมพงษ์
ส่วนที่เก๋งจีนคู่หลังเล็ก ในพระราชวังกรุงธนบุรี (หรือพระราชวังเดิม) เขตบางกอกใหญ่ กรุงเทพมหานคร มี "ดาบจตุลังคบาท" และ "ดาบญี่ปุ่นคร่ำทอง" ภายในตู้เดียวกัน ซึ่งด้ามดาบจตุลังคบาทนี้ ทำมาจากงาช้าง รวมถึงมี "ดาบหัวช้าง" ที่มีลักษณะคล้ายกันวางอยู่ข้าง ๆ
ในวัฒนธรรมร่วมสมัย

ในการจัดฉายภาพยนตร์พระเจ้าช้างเผือก ที่ประเทศฟิลิปปินส์ ได้ทำการตลาด ด้วยการจ้างให้มีคนแต่งกายเป็นจตุลังคบาท เดินตามถนนสายต่าง ๆ ทั่วกรุงมะนิลา ส่วนในภาพยนตร์ต้มยำกุ้ง ที่นำแสดงโดยจา พนม ตัวละครเอกของเรื่องเป็นผู้สืบทอดวิชาจตุลังคบาท
เดือนธันวาคม พ.ศ. 2561 สามารถ พยัคฆ์อรุณ และสมรักษ์ คำสิงห์ ได้นำทัพนักมวยไทยของตนเข้าแข่งมวยไทยในรายการ จตุลังคบาท ศึกมวยไทยมรดกโลก ซึ่งตั้งชื่อตามผู้ปกป้องการรุกรานจากข้าศึกในประวัติศาสตร์ไทย โดยจัดที่จังหวัดพระนครศรีอยุธยา
ผู้ฝึกวิชาจตุลังคบาทที่มีชื่อเสียงสมัยใหม่

วิสิทธิ์ เลิศฤทธิ์ – ผู้ฝึกสอนมวยไทยเลิศฤทธิ์
จา พนม – นักแสดง, สตันต์แมน
เดชากุล สังวรกาญจน์ (ครูเดช) – ผู้ฝึกสอนดาบสองมือ, มวยไทยสายจตุลังคบาท, ช่างตีดาบฝั่งธน
ดูเพิ่ม

สงครามยุทธหัตถี
พระราชานุสาวรีย์สมเด็จพระสุริโยทัย
เจ้าพระยาไชยานุภาพ (พลายภูเขาทอง)
เจ้าพระยาปราบไตรจักร (พลายบุญเรือง)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จตุลังคบาท
พระราชานุสาวรีย์สมเด็จพระสุริโยทัย ที่จังหวัดพระนครศรีอยุธยา ซึ่งมีนักรบจตุลังคบาทถือดาบสองมือ
พิศณุ นิลกลัด

| พิศณุ นิลกลัด |
| --- | --- |
เกิด: 16 มกราคม พ.ศ. 2497 (71 ปี) อำเภอชะอำ จังหวัดเพชรบุรี ประเทศไทย
สัญชาติ: ไทย
ศิษย์เก่า: คณะรัฐศาสตร์ จุฬาลงกรณ์มหาวิทยาลัย
อาชีพ: บรรณาธิการข่าว ผู้ประกาศข่าว พิธีกร ผู้บรรยายกีฬา
ปีปฏิบัติงาน: พ.ศ. 2520 – ปัจจุบัน
ตัวแทน: ช่อง 7HD (2520-2556) ช่อง 3 เอชดี (2556-ปัจจุบัน)
มีชื่อเสียงจาก: อดีตผู้ประกาศข่าวทางช่อง 7 อดีตพิธีกรรายการ สะเก็ดข่าว อดีตผู้บรรยายกีฬาทางช่อง 7 และทรูวิชันส์ พิธีกรรายการ​ ข่าวนอกลู่ ทางช่อง 3
พิศณุ นิลกลัด (ชื่อเล่น: อิ๊ด นามปากกา: เตยหอม) พิธีกรประจำรายการ ข่าวนอกลู่ ทางช่อง 3 เอชดี, อดีตผู้ประกาศข่าว ช่อง 7 สี, อดีตพิธีกรรายการโทรทัศน์ สะเก็ดข่าว และ คอข่าว, อดีตพิธีกรรายการฟ้ามีตา, อดีตผู้บรรยายการแข่งขันกีฬา ทางช่อง 7 สี และทรูวิชันส์, คอลัมนิสต์ที่มีชื่อเสียงในเครือสยามสปอร์ตซินดิเคท ต่อมาในปี พ.ศ. 2556 พิศณุย้ายออกจากช่อง 7ไปยังช่อง 3 โดยเข้าเป็นพิธีกร ประจำรายการข่าวนอกลู่
ประวัติ

พิศณุ เกิดเมื่อวันที่ 16 มกราคม พ.ศ. 2497 อำเภอชะอำ จังหวัดเพชรบุรี จบการศึกษาระดับประถมศึกษาจากโรงเรียนอรุณประดิษฐ ชั้นมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร ปริญญาตรี รัฐศาสตรบัณฑิต จุฬาลงกรณ์มหาวิทยาลัย เข้าสู่แวดวงสื่อมวลชนครั้งแรก โดยเป็นคอลัมนิสต์ และนักข่าวในหนังสือพิมพ์สยามกีฬารายวัน ทำข่าวกีฬาหลายประเภท เช่น มวยไทย, มวยสากล, ฟุตบอล และกอล์ฟ ด้วยความชื่นชอบกีฬามาตั้งแต่เด็ก
จากนั้นจึงเข้าสู่แวดวงสื่อมวลชนสายการเมือง และเป็นบรรณาธิการข่าวกีฬา หนังสือพิมพ์สยามรัฐ ในปี พ.ศ. 2520 จากนั้นจึงย้ายไปสังกัดช่อง 7 สี โดยเป็นทั้งบรรณาธิการข่าวการเมือง, ข่าวกีฬา, ผู้ประกาศข่าว และผู้บรรยายกีฬาด้วย มาจนถึงปัจจุบัน โดยพิศณุมีความสามารถบรรยายกีฬาได้หลายประเภท เช่น มวยสากล เทนนิส รวมทั้งเป็นผู้บรรยายกอล์ฟเป็นคนแรก ๆ ในประเทศไทย พิธีกรรายการกอล์ฟ กูรู, คอข่าว, ฟ้ามีตา
พิศณุได้ก่อตั้ง บริษัท สปอร์ตทิปส์ จำกัด เพื่อผลิตรายการสั้น ๆ เกี่ยวกับกีฬา และมีน้องชายแท้ ๆ คือวีรศักดิ์ นิลกลัด (ชื่อเล่น: แอ๊ดดี้) ซึ่งยังคงเป็นผู้บรรยายกีฬาของช่องพีพีทีวี
ตั้งแต่ 1 มกราคม พ.ศ. 2556 พิศณุย้ายไปอยู่ร่วมกับครอบครัวข่าว 3 ในสังกัดฝ่ายข่าว ช่อง 3 เอชดี โดยเป็นพิธีกรข่าวในรายการข่าวนอกลู่ ซึ่งออกอากาศทุกวันจันทร์ถึงวันพฤหัสบดี หลังข่าวในพระราชสำนักและรายการรวมเล่าข่าวสนุก ทุกวันหยุดนักขัตฤกษ์ พร้อมทั้งนำรายการของ บจก.สปอร์ตทิปส์ ที่เคยออกอากาศทางช่อง 7 สีคือ สปอร์ตกูรู และเสน่ห์กีฬา มาออกอากาศทางไทยทีวีสีช่อง 3
รางวัล

รางวัลเกียรติยศคนทีวี ประจำปี 2557 จาก รางวัลโทรทัศน์ทองคำครั้งที่ 29
1 ใน 5 ผู้ได้รับการเสนอชื่อเข้าชิง รางวัลผู้ประกาศข่าวยอดเยี่ยม ท็อปอวอร์ด 2008
รางวัลผู้บรรยายการแข่งขันกีฬายอดเยี่ยม สตาร์เอนเตอร์เทนเมนต์อวอร์ดส 2004 ครั้งที่ 3
ผู้ประกาศข่าวชายยอดเยี่ยม ท็อปอวอร์ด 2003
สิ่งสืบเนื่อง

พิศณุ นิลกลัด ยังเป็นผู้ตั้งฉายา "ดิ เอ็กโซเซ่" ให้แก่ก้องนภา วัชรวิทย์ ผู้เป็นอดีตแชมป์มวยไทยแห่งสนามมวยราชดำเนิน
วิทยาลัยศาสนศึกษา มหาวิทยาลัยมหิดล

| --- | --- |
College of Religious Studies, Mahidol University

สถาปนา: 1 มกราคม พ.ศ. 2542; 26 ปีก่อน (2542-01-01)
สังกัดการศึกษา: มหาวิทยาลัยมหิดล
คณบดี: ผศ.ดร.ไพเราะ มากเจริญ
ที่อยู่: 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
สี:   สีฟ้า
เว็บไซต์: crs.mahidol.ac.th
วิทยาลัยศาสนศึกษา (College of Religious Studies) เป็นหน่วยงานในสังกัด มหาวิทยาลัยมหิดล ที่จัดการศึกษาระดับปริญญาตรี  ระดับปริญญาโทและระดับปริญญาเอก
ประวัติ

เป็นวิทยาลัยศาสนศึกษาแห่งแรกของประเทศไทย และเป็นหน่วยงานในมหาวิทยาลัยมหิดล จัดตั้งขึ้นเมื่อวันที่ 1 มกราคม 2542 ในสมัยที่ศาสตราจารย์ นพ. อรรถสิทธิ์ เวชชาชีวะ เป็นอธิการบดีและวิวัฒนาการมาจากโครงการศูนย์ศาสนศึกษาที่มหาวิทยาลัยมหิดล และแพทย์หญิง คุณอรวรรณ คุณวิศาล ประธานมูลนิธิน้ำทอง คุณวิศาล ร่วมกันจัดตั้งขึ้นในปี พ.ศ. 2540 ในสังกัดสำนักงานอธิการบดี
สถานที่ทำงานของวิทยาลัยอยู่ที่อาคารน้ำทอง คุณวิศาล ตรงข้ามกับคณะสัตวแพทยศาสตร์ในมหาวิทยาลัยมหิดล ศาลายา เป็นอาคาร 5 ชั้น มีลักษณะโปร่งและโล่ง แต่ละชั้นของอาคารมีสถานที่สำหรับสนทนาเป็นระยะ ๆ ใกล้ลานดอกไม้ประดับ ตรงกลางบริเวณของตัวตึกเป็นสวนหย่อมพร้อมทั้งม้านั่งใต้ต้นไม้ บริเวณรอบอาคารมีไม้ยืนต้น สร้างความร่มรื่นให้แก่สถานที่นี้
ลักษณะการจัดการเรียนการสอน

การศึกษาศาสนาที่วิทยาลัยมีทั้งการศึกษาในชั้นเรียนกับอาจารย์ การอภิปรายกลุ่มย่อย และการค้นคว้าหาความรู้ด้วยตนเองในห้องสมุด และในชุมชนของศาสนิกชนศาสนาต่างๆ ทั้งด้วยตัวนักศึกษาแต่ละคนเองและด้วยการทำงานเป็นกลุ่ม
นอกจากวิชาศาสนศึกษาแล้ว นักศึกษาของวิทยาลัยยังมีโอกาสศึกษาวิชาต่าง ๆ ในหมวดการศึกษาทั่วไปของมหาวิทยาลัย และวิชาอื่นที่เป็นประโยชน์ในการประกอบอาชีพและในการมีชีวิตอยู่ในสังคม ศตวรรษที่ 21 ควบคู่ไปด้วย เช่น วิชาวิทยาศาสตร์ คอมพิวเตอร์ ภาษาอังกฤษ
หลักสูตร

1. หลักสูตรศิลปศาสตรบัณฑิต (สาขาศาสนศึกษา)
2. หลักสูตรศิลปศาสตรมหาบัณฑิต สาขาวิชาศาสนศึกษา (หลักสูตรนานาชาติ)
3. หลักสูตร ปรัชญาดุษฎีบัณฑิต  สาขาวิชาศาสนศึกษา (หลักสูตรนานาชาติ)
ปัจจุบันวิทยาลัยเปิดสอนหลักสูตรศิลปศาสตรบัณฑิต (ศาสนศึกษา) และหลักสูตรปรัชญาดุษฎีบัณฑิต ระดับนานาชาติในสาขาเดียวกัน หลักสูตรแรกมีวัตถุประสงค์สำคัญที่จะผลิตบัณฑิตให้มีความรู้รอบ สามารถประกอบอาชีพต่างๆ และนำความรู้ในศาสนธรรมไปเพิ่มคุณค่าให้แก่ชีวิตส่วนตัว และไปประยุกต์ใช้ทำให้ตัวเองเจริญก้าวหน้าในหน้าที่การงาน ไม่ว่าจะเป็นเรื่องวิธีทำงานให้สำเร็จ และมีความสุข การพัฒนาและบริหารจัดการองค์กรให้มีคุณภาพและประสิทธิภาพ หรือในเรื่องการสร้างมนุษยสัมพันธ์ที่ดีต่อผู้อื่นที่เกี่ยวข้อง
วิชาศาสนาที่ศึกษาในหลักสูตรนี้มีอยู่ 2 ประเภทด้วยกัน ประเภทแรกเป็นวิชาที่ศึกษาเฉพาะเรื่องในกรอบของศาสนาต่างๆ เช่น วิชาศาสนากับวิทยาศาสตร์ ชะตากรรมของมนุษย์ ศาสนาและความตายและสตรีในศาสนา ประเภทที่สองเป็นวิชาที่ศึกษาศาสนาต่างๆ ในแง่มุมของเหตุผลและศรัทธา เช่น วิชาจิตวิทยาแนวพุทธ และศิลปกรรมในพุทธศาสนา
ศาสนาที่ศึกษาในหลักสูตรนี้มีทั้งศาสนาที่ศาสนิกชนยึดถือสืบต่อกันมาเป็นเวลายาวนานหลายร้อยปี เช่น ศาสนาฮินดู ศาสนาพุทธ ศาสนายูดาย ศาสนาคริสต์ ศาสนาอิสลาม ศาสนาชินโต ศาสนาขงจื๊อ ศาสนาเต๋า และศาสนาที่เกิดขึ้นภายหลัง เช่น ศาสนาบาไฮ และศาสนาใหม่ในประเทศญี่ปุ่น และในประเทศต่างๆ
หลักสูตรปรัชญาดุษฎีบัณฑิตมุ่งสร้างนักวิชาการระดับสูงสำหรับปฏิบัติงานตามหน่วยงานต่างๆ ในเรื่องการสอน การฝึกอบรมและการวิจัยเกี่ยวกับศาสนาและจริยธรรมทั้งที่เป็นทฤษฎีคำสอนและที่เป็นพฤติกรรมของศาสนิกชน เพื่อพัฒนาทรัพยากรมนุษย์ให้เป็นทรัพยากรที่เป็นประโยชน์แก่องค์กร ชุมชน ประเทศชาติและโลก วิชาในหลักสูตรมีทั้งวิชาทั่วไปที่ไม่เจาะจงศาสนาหนึ่งศาสนาใด เช่น วิชาสถาบันศาสนา ศาสนากับปัจเจกชน และวิชาที่ศึกษาศาสนาเดียวโดยเฉพาะ เช่น ศาสนาพุทธ ศาสนาคริสต์ และศาสนาอิสลาม
หลักสูตรทั้งสองกำลังอยู่ในระหว่างการปรับปรุงให้ทันสมัยและสามารถตอบสนองความต้องการใหม่ๆ ของสังคมและตลาดแรงงาน ในยุคโลกาภิวัตน์ได้ การปรับปรุงจะทำให้หลักสูตรทั้งสองมีความเชื่อมโยงกันมากขึ้นโดยเฉพาะในเรื่องเนื้อหาสาระของวิชาต่างๆ
รายนามผู้อำนวยการ/คณบดี วิทยาลัยศาสนศึกษา

| วิทยาลัยศาสนศึกษา มหาวิทยาลัยมหิดล> ผู้อำนวยการ | วิทยาลัยศาสนศึกษา มหาวิทยาลัยมหิดล> วาระการดำรงตำแหน่ง |
| --- | --- |
1. รองศาสตราจารย์ ดร. พินิจ รัตนกุล: 1 มกราคม พ.ศ. 2542 - 20 มกราคม พ.ศ. 2554
2. รองศาสตราจารย์ นายแพทย์ สาธิต โหตระกิตย์ (รักษาการแทน): 21 มกราคม พ.ศ. 2554 - 8 ธันวาคม พ.ศ. 2554
3. ศาสตราจารย์ แพทย์หญิง สุวรรณา เรืองกาญจนเศรษฐ์ (รักษาการแทน): 9 ธันวาคม  พ.ศ. 2554 - 17 กรกฎาคม พ.ศ. 2555
4. รองศาสตราจารย์ วาทินี  บุญชะลักษี: 19 กรกฎาคม พ.ศ. 2555 - 19 กรกฎาคม พ.ศ. 2559
5. รองศาสตราจารย์ นายแพทย์ ธันย์ สุภัทรพันธุ์ (รักษาการแทน): 20 กรกฎาคม พ.ศ. 2559 - 31 กรกฎาคม พ.ศ. 2560
6. ศาสตราจารย์คลินิก นายแพทย์ สุวัฒน์ เบญจพลพิทักษ์ (รักษาการแทน): 1 สิงหาคม พ.ศ. 2560 - 1 ตุลาคม พ.ศ. 2562
7. รองศาสตราจารย์ ร.ท.ทพ. ชัชชัย คุณาวิศรุต (รักษาการแทน): 1 พฤศจิกายน พ.ศ. 2562 - 18 มิถุนายน พ.ศ. 2564
8. อาจารย์ ดร. พิบูลย์ ชุมพลไพศาล: 19 มิถุนายน พ.ศ. 2564 - 1 กรกฎาคม พ.ศ. 2567
9. รองศาสตราจารย์ ร.ท.ทพ. ชัชชัย คุณาวิศรุต (รักษาการแทน): 1 กรกฎาคม พ.ศ. 2567 - 16 มกราคม พ.ศ.2568
10. ผู้ช่วยศาสตราจารย์ ดร. ไพเราะ มากเจริญ: 16 มกราคม พ.ศ. 2568 -  ปัจจุบัน
รายนามคณาจารย์

1. อาจารย์ ดร. พิบูลย์ ชุมพลไพศาล
2. ผู้ช่วยศาสตราจารย์ ดร. ไพเราะ มากเจริญ
3. ผู้ช่วยศาสตราจารย์ ดร. Milos Hubina
4. ผู้ช่วยศาสตราจารย์ ดร. สุทธพร รัตนกุล
5. อาจารย์ ดร. บุญมี พวงเพชร
6. ผู้ช่วยศาสตราจารย์ ดร. สมบูรณ์ วัฒนะ
7. ดร. Francis Chan Sze Ming
8. อาจารย์ ดร. สุชาดา ศรีเศรษฐวรกุล
9. ดร. Anna Maćkowiak
10. ดร. Maxim Voroshilov
11. ดร. Sanjoy Barua Chowdhury
12. อาจารย์ ดร. กฤต พิริยธัชกุล
แหล่งข้อมูลอื่น

วิทยาลัยศาสนศึกษา
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย
สาธิต กรีกุล

| สาธิต กรีกุล |
| --- | --- |
เกิด: สาธิต กรีกุล 12 กรกฎาคม พ.ศ. 2502 (65 ปี) จังหวัดภูเก็ต ประเทศไทย
ชื่ออื่น: บิ๊กจ๊ะ (นามปากกา)​
ศิษย์เก่า: มหาวิทยาลัยกรุงเทพ​
อาชีพ: ผู้ประกาศข่าวกีฬา ผู้บรรยายกีฬา
ปีปฏิบัติงาน: พ.ศ. 2529–ปัจจุบัน
ตัวแทน: ช่อง 3 เอชดี
คู่สมรส: วิไลลักษณ์ กรีกุล
บุตร: รวิสรา กรีกุล
สาธิต กรีกุล นามปากกา : บิ๊กจ๊ะ (เกิด 12 กรกฎาคม พ.ศ. 2502) เป็นผู้พากย์กีฬาและผู้ประกาศข่าวกีฬาชาวไทย สังกัด ช่อง 3 เอชดี
ประวัติ

พื้นเพเป็นชาวจังหวัดภูเก็ต จบการศึกษาระดับมัธยมจากโรงเรียนเซนต์คาเบรียล จากนั้นเข้าเรียนที่มหาวิทยาลัยอัสสัมชัญ ทว่าต่อมาย้ายไปศึกษาในภาควิชาการตลาด คณะบริหารธุรกิจ ของวิทยาลัยกรุงเทพ (ปัจจุบันคือ มหาวิทยาลัยกรุงเทพ) เป็นรุ่นที่ 16 เนื่องจากบิดาเป็นนักธุรกิจจึงสนับสนุนให้ศึกษาในสายนี้ เมื่อจบการศึกษาในปี พ.ศ. 2525 ก็เริ่มงานกับแผนกการค้าระหว่างประเทศที่ ธนาคารไทยพาณิชย์ อยู่ระยะหนึ่ง
จากนั้นจึงเข้าทำงานกับ บริษัท สยามสปอร์ต ซินดิเคท จำกัด ด้วยความที่รู้จักกับ ย.โย่ง เอกชัย นพจินดา และ น้องหนู ธราวุธ นพจินดา โดยเริ่มจากการเป็นผู้สื่อข่าว นักแปลและคอลัมนิสต์ก่อน ในปี พ.ศ. 2525 ต่อมาเริ่มงานพากย์กีฬาครั้งแรกคู่กับจักรพันธุ์ ยมจินดา ในศึกฟุตบอลโลก 1986ที่เม็กซิโก คู่ระหว่างเยอรมนีตะวันตก กับอุรุกวัย
สาธิตชื่นชอบฟุตบอลมาตั้งแต่เด็ก ๆ โดยทีมที่ชอบมาตั้งแต่สมัยเรียนมัธยม คือแมนเชสเตอร์ยูไนเต็ด เอกลักษณ์ประจำตัวของเขาคือ ไว้หนวดเหนือริมฝีปากมาจนปัจจุบันนี้ โดยได้รับอิทธิพลมาจาก จอร์จ เบสต์ อดีตกองกลางของแมนเชสเตอร์ยูไนเต็ด, อัล ปาชิโน ดาราฮอลลีวูด และแบร์รี กิบบ์ นักร้องวงบีจีส์ ทั้งนี้ เขาเคยโกนหนวดมาครั้งหนึ่งเมื่อปี พ.ศ. 2542 หลังจากประกาศไว้ว่าหากแมนเชสเตอร์ยูไนเต็ดสามารถชนะเลิศฟุตบอล 3 รายการใหญ่ คือพรีเมียร์ลีก, เอฟเอ คัพ และยูฟ่า แชมเปียนส์ลีก นอกจากนั้นยังประกาศอีกว่าจะโกนหนวดออกตลอดชีวิต หากทีมชาติไทย ผ่านเข้ารอบสุดท้ายในศึกฟุตบอลโลก
ปัจจุบัน สาธิตเป็นผู้ประกาศข่าวกีฬา และผู้บรรยายกีฬาทางช่อง 3 เอชดี (ตั้งแต่ปี พ.ศ. 2534), ผู้บรรยายกีฬาทางซีทีเอชและทรูวิชันส์ รวมถึงเป็นพิธีกรประจำรายการ บิ๊กจ๊ะ เจาะกีฬา ซึ่งออกอากาศสด ในทุกคืนวันจันทร์ เวลา 21:00 – 22:00 น. ทางช่องสยามสปอร์ตนิวส์ ทรูวิชันส์ช่อง 114 และรายการนี้ได้ออกอากาศเป็นบันทึกเทป ในทุกคืนวันจันทร์ เวลา 20:30 – 21:00 น. ทางช่องทีสปอร์ตส์ แชนแนล
รางวัล

รางวัลเมขลา ผู้บรรยายการแข่งขันกีฬาดีเด่น ประจำปี พ.ศ. 2535
รางวัลผู้บรรยายกีฬาดีเด่นโทรทัศน์ทองคำ ประจำปี พ.ศ. 2535, พ.ศ. 2536, พ.ศ. 2537, พ.ศ. 2558 และ พ.ศ. 2560 (รวมทั้งหมด 5 ครั้ง)
รางวัลเทพทองพระราชทานบุคคลดีเด่น สาขาวิทยุโทรทัศน์ ประจำปี พ.ศ. 2546 และ พ.ศ. 2549
รางวัลผู้บรรยายการแข่งขันกีฬายอดเยี่ยม สตาร์เอนเตอร์เทนเมนต์อวอร์ดส ประจำปี พ.ศ. 2546
รางวัลลูกผู้มีความกตัญญูกตเวทีอย่างสูงต่อแม่ สาขาสื่อมวลชน จากสภาสังคมสงเคราะห์แห่งประเทศไทยฯ ในปี พ.ศ. 2553
รางวัลทีมพิธีกรข่าว มณีเมขลาดีเด่นยอดนิยม ประจำปี พ.ศ. 2554 จากรายการ เรื่องเด่นเย็นนี้
พ่อตัวอย่างแห่งชาติ ประจำปี พ.ศ 2557
ครอบครัว

ชีวิตครอบครัวเขาสมรสกับวิไลลักษณ์ มีลูกสาวหนึ่งคนคือ รวิสรา ชื่อเล่น เรด ซึ่งเกิดเมื่อปี พ.ศ. 2540
ยูเลน โลเปเตกี

| 0 | 1 | 2 | 3 |
| --- | --- | --- | --- |
 โลเปเตกีกับทีมชาติสเปนในปี 2017
ข้อมูลส่วนตัว
ชื่อเต็ม:  ยูเลน โลเปเตกี อาร์โกเต
วันเกิด:   (1966-08-28) 28 สิงหาคม ค.ศ. 1966 (58 ปี)
สถานที่เกิด:  อัสเตอาซู สเปน
ส่วนสูง:  1.87 m (6 ft 1 1⁄2 in)
ตำแหน่ง:  ผู้รักษาประตู
สโมสรเยาวชน
:  เรอัลโซซิเอดัด
สโมสรอาชีพ*
| ปี |  ทีม |  ลงเล่น |  (ประตู) |
| 1985–1988 |  กัสติยา |  61 |  (0) |
| 1988–1991 |  เรอัลมาดริด |  1 |  (0) |
| 1988–1989 |  → ลัสปัลมัส (ยืมตัว) |  31 |  (0) |
| 1991–1994 |  โลกรอญเญส |  107 |  (0) |
| 1994–1997 |  บาร์เซโลนา |  5 |  (0) |
| 1997–2002 |  ราโยบาเยกาโน |  112 |  (0) |
| รวม |   |  317 |  (0) |
ทีมชาติ
| 1985 |  สเปน อายุไม่เกิน 21 ปี |  1 |  (0) |
| 1994 |  สเปน |  1 |  (0) |
จัดการทีม
2003:  สเปน อายุไม่เกิน 17 ปี (ผู้ช่วย)
2003:  ราโยบาเยกาโน
2008–2009:  เรอัลมาดริด เบ
2010–2013:  สเปน อายุไม่เกิน 19 ปี
2010–2013:  สเปน อายุไม่เกิน 20 ปี
2012–2014:  สเปน อายุไม่เกิน 21 ปี
2014–2016:  โปร์ตู
2016–2018:  สเปน
2018:  เรอัลมาดริด
2019–2022:  เซบิยา
2022–2023:  วุลเวอร์แฮมป์ตันวอนเดอเรอส์
2024–2025:  เวสต์แฮมยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ยูเลน โลเปเตกี อาร์โกเต (บาสก์: Julen Lopetegui Argote; เกิด 28 สิงหาคม ค.ศ. 1966) เป็นผู้จัดการทีมและอดีตนักฟุตบอลอาชีพชาวสเปน
โลเปเตกีเล่นในลาลิกาในฐานะผู้เล่นรวม 149 นัด ตลอด 11 ฤดูกาล โดยลงเล่นให้กับเรอัลมาดริด, โลกรอญเญส, บาร์เซโลนา และราโยบาเยกาโน นอกจากนี้ยังลงเล่นอีก 168 นัดให้กับสโมสร 3 สโมสรในเซกุนดาดิบิซิออน และได้เป็นตัวแทนของสเปนในการแข่งขันฟุตบอลโลก 1994 ด้วย
โลเปเตกีเริ่มทำหน้าที่ผู้จัดการทีมเมื่อปี ค.ศ. 2003 และดูแลทีมชาติสเปนชุดเยาวชนในรุ่นอายุต่าง ๆ อยู่เป็นเวลาหลายปี เคยพาทีมชาติสเปนรุ่นอายุไม่เกิน 19 ปี และรุ่นอายุไม่เกิน 21 ปี ได้แชมป์ในระดับทวีปยุโรปมาแล้ว
โลเปเตกีถูกปลดออกจากตำแหน่งผู้จัดการทีมชาติสเปนชุดใหญ่ก่อนการแข่งขันฟุตบอลโลก 2018 ที่รัสเซีย จะเริ่มขึ้นเพียง 2 วันเท่านั้น หลังจากที่เขามีข่าวรับตำแหน่งผู้จัดการทีมเรอัลมาดริดหลังจบการแข่งขันไปเพียงวันเดียว และทางราชสหพันธ์ฟุตบอลสเปนได้แต่งตั้งเฟร์นันโด อิเอร์โร อดีตผู้เล่นกองหลังกัปตันทีมเรอัลมาดริดรับตำแหน่งนี้แทน แต่โลเปเตกีคุมเรอัลมาดริดต่อจากซีเนดีน ซีดานได้เพียง 14 นัดเท่านั้น เพราะคณะกรรมการบริหารสโมสรก็ได้สั่งปลดเขาหลังจากทำทีมหล่นลงมาถึงอันดับที่ 9 ในลาลิกา
แหล่งข้อมูลอื่น

ประวัติของ ยูเลน โลเปเตกี ที่ BDFutbol
ประวัติผู้จัดการทีมของ ยูเลน โลเปเตกี ที่ BDFutbol
ข้อมูลทีมชาติ
ยูเลน โลเปเตกี ที่ National-Football-Teams.com
| ด ค กผู้จัดการทีมในชุดชนะเลิศยูฟ่าคัพและยูฟ่ายูโรปาลีก |
| --- | --- |
ยูฟ่าคัพ:  1972: Nicholson  1973: แชงคลี  1974: Coerver  1975: Weisweiler  1976: เพสลีย์  1977: ตราปัตโตนี  1978: Rijvers  1979: Lattek  1980: Rausch  1981: ร็อบสัน  1982: เอริกซอน  1983: Van Himst  1984: Burkinshaw  1985: Molowny  1986: Molowny  1987: Bengtsson  1988: Ribbeck  1989: Bianchi  1990: ซอฟฟ์  1991: ตราปัตโตนี  1992: ฟัน คาล  1993: ตราปัตโตนี  1994: Marini  1995: Scala  1996: เบ็คเคินเบาเออร์  1997: Stevens  1998: Simoni  1999: Malesani  2000: เทริม  2001: อูลีเย  2002: ฟัน มาร์ไวก์  2003: มูรีนโย  2004: เบนิเตซ  2005: Gazzaev  2006: Ramos  2007: Ramos  2008: อัดโฟกาต  2009: Lucescu 
ยูฟ่ายูโรปาลีก:  2010: Flores  2011: วีลัช-โบอัช  2012: ซิเมโอเน  2013: เบนิเตซ  2014: เอเมรี  2015: เอเมรี  2016: เอเมรี  2017: มูรีนโย  2018: ซิเมโอเน (รักษาการ: Burgos)  2019: ซาร์รี  2020: โลเปเตกี  2021: เอเมรี  2022: กลาสเนอร์  2023: เมนดิลิบาร์  2024: กัสเปรินี
โรงพยาบาลสุทธาเวช

| โรงพยาบาลสุทธาเวช  คณะแพทยศาสตร์  มหาวิทยาลัยมหาสารคาม |
| --- | --- |

ภูมิศาสตร์
ที่ตั้ง: 79/99 ถนนนครสวรรค์ ตำบลตลาด อำเภอเมือง จังหวัดมหาสารคาม 44000, ภาคตะวันออกเฉียงเหนือ, ประเทศไทย
หน่วยงาน
ระบบการบริการ: ระบบหลักประกันสุขภาพแห่งชาติ
ประเภท: โรงพยาบาลเพื่อการเรียนการสอน
สังกัด: คณะแพทยศาสตร์ มหาวิทยาลัยมหาสารคาม
บริการสุขภาพ
มาตรฐาน: โรงเรียนแพทย์ระดับตติยภูมิขั้นสูง (Super tertiary care)
แผนกฉุกเฉิน: มี
จำนวนเตียง: 125 เตียง
ลานจอดเฮลิคอปเตอร์: มี
ประวัติ
ชื่อเดิม: โรงพยาบาลคณะแพทยศาสตร์ Faculty of Medicine Hospital
เปิดให้บริการ: ศูนย์บริการทางการแพทย์ 1 กรกฎาคม พ.ศ. 2547 (20 ปี) โรงพยาบาลคณะแพทยศาสตร์  15 มีนาคม พ.ศ. 2556 (11 ปี)
ลิงก์
เว็บไซต์: suddhavej.ac.th

โรงพยาบาลสุทธาเวช (อังกฤษ: Suddhavej Hospital) เป็นโรงพยาบาลโรงเรียนแพทย์ระดับตติยภูมิขั้นสูง (Super tertiary care) สังกัดคณะแพทยศาสตร์ มหาวิทยาลัยมหาสารคาม เป็นที่ตั้งและที่ดำเนินการเรียนการสอนให้กับนิสิตคณะแพทยศาสตร์ ตั้งอยู่ที่มหาวิทยาลัยมหาสารคาม เขตพื้นที่ในเมือง (ม.เก่า) โรงพยาบาลสุทธาเวช ถือเป็นโรงพยาบาลโรงเรียนแพทย์แห่งที่สามของภาคตะวันออกเฉียงเหนือ ต่อจากโรงพยาบาลศรีนครินทร์และโรงพยาบาลมหาวิทยาลัยเทคโนโลยีสุรนารี นอกจากนี้คณาจารย์สังกัดคณะแพทยศาสตร์ ยังปฏิบัติหน้าที่เป็นแพทย์ประจำโรงพยาบาลด้วย
หน่วยงานภายใน โรงพยาบาลสุทธาเวช

| --- | --- |
 งานเทคโนโลยีสารสนเทศและโสตทัศนูปกรณ์ (IT)  งานเวชกรรมสังคม  คลังเวชภัณฑ์มิใช่ยา  งานป้องกันและควบคุมการติดเชื้อในโรงพยาบาล (IC)  งานเวชระเบียนและสถิติ  งานโภชนาการ  ศูนย์วิศวกรรมชีวการแพทย์:  งานการเงินและบัญชี  งานการพยาบาล  งานวิศวกรรมบริการและซ่อมบำรุง  งานอำนวยการ  งานจ่ายกลาง  งานประชาสัมพันธ์
คลินิกเฉพาะด้าน

คลินิกเฉพาะด้าน และ หน่วยงานที่ให้บริการของโรงพยาบาลสุทธาเวช
| --- | --- |
 คลินิกตรวจโรคทั่วไป(OPD)  คลินิกศูนย์เลเซอร์ผิวหนังและความงาม(Skin)  ฉายแสงอาทิตย์เทียม  คลินิก หู คอ จมูก  คลินิกสุขภาพจิต  จักษุวิทยา  คลินิกอายุรกรรม  คลินิกแพทย์แผนไทยประยุกต์  ฉีดวัคซีน  หน่วยวิสัญญีและห้องผ่าตัด(OR)  งานทันตกรรม  งานกายภาพบำบัด  หอผู้ป่วยในสามัญ ชั้น 8  หอผู้ป่วยใน ชั้น 11 (ห้องพิเศษ):  หน่วยอุบัติเหตุ-ฉุกเฉิน(ER)  หน่วยไตเทียม  กุมารเวชกรรม  งานรังสีวินิจฉัย  งานประกันสุขภาพ  ศูนย์บริการทางการแพทย์ เขตพื้นที่ขามเรียง (ม.ใหม่)  ศูนย์เรียนรู้สถานพัฒนาเด็กเล็ก นมแม่และการเลี้ยงดูคู่เรียนรู้แบบบูรณาการ 3 เดือน-3 ปี  บริการตรวจสุขภาพเพื่อ ขอใบรับรองแพทย์  ศูนย์ตรวจสุขภาพ (Check up Center)  งานเทคนิคการแพทย์(Lab)  หน่วยพยาธิวิทยา  งานเภสัชกรรม  คลินิกแพทย์แผนจีน  คลินิกสูตินรีเวชกรรม
อาคารและสิ่งก่อสร้าง

โรงพยาบาลสุทธาเวช ประกอบด้วยอาคารและสิ่งก่อสร้างต่างๆ ได้แก่
อาคารศูนย์บริการทางการแพทย์และศูนย์วิจัยเฉลิมพระเกียรติ เป็นอาคารสูง 12 ชั้น ภายในประกอบด้วยคลินิกและแผนกต่างๆ พร้อมทั้งเป็นอาคารสำหรับผู้ป่วยในและผู้ป่วยนอก มีทั้งหมด 112 เตียง
อาคารรังสีวินิจฉัย เป็นอาคารที่ใช้งานร่วมกันกับคณะแพทยศาสตร์ โดยเป็นอาคารสำหรับกิจการด้านรังสิวิทยาสำหรับการวินิจฉัยและการแพทย์
อาคารคณะแพทยศาสตร์ 1 เดิมเป็นอาคารเรียนหลักของคณะแพทย์ ปัจจุบันปรับปรุงเป็นตึกจ่ายกลาง
อาคารสถานผลิตยา เป็นอาคารสำหรับการผลิตยาและสมุนไพร
อาคารสุทธาเวชอณูชีวโมเลกุล เป็นอาคารสำหรับการให้บริการด้านห้องปฏิบัติการอณูชีวโมเลกุลทางการแพทย์ที่สามารถตรวจหาเชื้อไวรัส แบคทีเรีย เชื้อโรคในระดับ DNA, RNA ที่มีความรวดเร็ว และสามารถตรวจจับเชื้อไวรัสในปริมาณน้อยได้ ซึ่งมีเครื่องมือและอุปกรณ์ที่สามารถตรวจหาเชื้อไวรัสโคโรนา 2019 (โควิด-19)
ศูนย์อาหารคณะแพทยศาสตร์ เป็นศูนย์อาหารสำหรับนิสิตแพทย์ บุคลากรโรงพยาบาลและผู้ป่วย ตั้งอยู่ระหว่างอาคารคณะแพทยศาสตร์ 2 กับตัวโรงพยาบาล
อาคารผู้ป่วยนอก 1 เป็นอาคารสูง 6 ชั้นพร้อมทางเชื่อมไปยังอาคารโรงพยาบาล ก่อสร้างโดยใช้งบประมาณราวๆ 300 ล้านบาท และสามารถรองรับผู้ป่วยเพิ่มได้ประมาณ 300 เตียง
นอกจากอาคารภายในเขตของโรงพยาบาลและคณะแพทย์แล้ว โรงพยาบาลสุทธาเวช ยังมีศูนย์บริการทางการแพทย์อีก 2 แห่งได้แก่
ศูนย์บริการทางการแพทย์ ขามเรียง ตั้งอยู่บริเวณหอพักนิสิตในมหาวิทยาลัยมหาสารคาม เขตพื้นที่ขามเรียง
ศูนย์บริการทางการแพทย์ วัดศรีสวัสดิ์ ตั้งอยู่บริเวณวัดศรีสวัสดิ์ ในเขตชุมชนของเทศบาลเมืองมหาสารคาม
การเดินทาง

โรงพยาบาลสุทธาเวช ตั้งอยู่ใจกลางเขตเศรษฐกิจของจังหวัดมหาสารคาม ในบริเวณมหาวิทยาลัยมหาสารคาม ใกล้กับมหาวิทยาลัยราชภัฏมหาสารคาม, ศูนย์การค้าเสริมไทยคอมเพล็กซ์, แขวงทางหลวงจังหวัดมหาสารคาม, สำนักงานทางหลวงที่ 8 (มหาสารคาม) และหน่วยงานราชการสำคัญของจังหวัดมหาสารคาม การเดินทางมายังโรงพยาบาลสุทธาเวช สามารถเดินทางได้ ดังนี้
รถสองแถวสายสีเหลือง
รถบัสโดยสารสีชมพู (เส้นโกสุมพิสัย)
เดินทางโดยรถส่วนบุคคลมายังถนนนครสวรรค์
ระเบียงภาพ

สถานที่ต่าง ๆ ในโรงพยาบาลสุทธาเวช
อาคารโรงพยาบาลสุทธาเวช
อาคารผู้ป่วยนอก 1 หรือตึก OPD
โรงพยาบาลสุทธาเวช และคณะแพทยศาสตร์
อาคารคณะแพทยศาสตร์  หลังที่ 1
ศูนย์อาหารคณะแพทยศาสตร์
อาคารผลิตยา คณะแพทยศาสตร์
ศูนย์บริการทางการแพทย์  คณะแพทยศาสตร์ เขตพื้นที่ขามเรียง
อาคารสุทธาเวชอณูชีวโมเลกุล
ค่านิยมของโรงพยาบาล

HELPS
H ( Hand ) = ร่วมมือร่วมใจ
E ( Effectiveness ) = มุ่งผลสัมฤทธิ์ยั่งยืน
L ( Learning & Innovation ) = เรียนรู้สร้างสรรค์นวัตกรรม
P ( Professionalism) = มืออาชีพ
S ( Smart Service ) = มุ่งเน้นลูกค้าบริการเป็นเลิศ